Source: https://podnikam.sk/ako-a-kde-poziadat-o-prispevok-na-udrzanie-pracovneho-miesta/
Timestamp: 2019-07-16 14:57:16+00:00
Document Index: 1555175

Matched Legal Cases: ['§50', '§49', '§50', '§50', '§50', '§50', '§50', '§50', '§50', '§50', '§50', '§51', '§53']

Ako a kde požiadať o príspevok na udržanie pracovného miesta? | Podnikam.sk '); document.write(''); }
18. marca 2011 Tlačiť
V dnešnej dobe väčšina podnikateľov čelí poklesu príjmov zo svojej podnikateľskej činnosti a je pre nich preto ťažké garantovať svojim zamestnancom stabilné pracovné miesto. Tento problém sa týka predovšetkým menších podnikateľov, ktorí si nemôžu dovoliť luxus zamestnávať pracovnú silu, ktorú zo svojich príjmov nedokážu zaplatiť. V konečnom dôsledku im neostáva nič iné než prepúšťať. Z toho dôvodu sa vláda spolu s Európskou úniou snaží, poskytovaním rôznych podpôr a príspevkov, pomáhať udržiavať zamestnanosť, prípadne pomáhať pri vytváraní nových pracovných miest.
Najväčšiemu záujmu sa teší príspevok na podporu udržania zamestnanosti. Tento je určený pre zamestnávateľa, ktorý udrží pracovné miesto aj napriek vážnym prevádzkovým dôvodom, kvôli ktorým nemôže poskytovať zamestnancom prácu. V tomto prípade sa môže podnikateľ obrátiť so žiadosťou o poskytnutie príspevku na príslušný úrad práce. Po vzájomnej dohode obmedzí podnikateľ svoju prevádzkovú činnosť tak, že nebude zamestnancom prideľovať prácu v rozsahu najmenej 4% týždenného pracovného času. Bude mu poskytnutý príspevok, ktorý je určený na úhradu odvodov na zdravotné a sociálne poistenie a dôchodkové sporenie, ktoré sa odvíja z náhrady mzdy zamestnancov počas doby trvania prevádzkových problémov. Tento príspevok mu bude poskytnutý za obdobie, počas ktorého bola zamestnancovi vyplatená náhrada mzdy, najviac však v rozsahu 60 kalendárnych dní v kalendárnom roku.
Čo je potrebné urobiť pre získanie príspevku?
Podnikateľ musí spĺňať podmienky stanovené na poskytovanie týchto príspevkov a musí o príspevok na udržanie zamestnanosti požiadať na úrade práce, sociálnych vecí a rodiny, v mieste sídla firmy alebo v prípade fyzickej osoby v mieste trvalého pobytu podnikateľa. Na základe žiadosti uzatvorí úrad práce a podnikateľ písomnú dohodu, ktorá musí obsahovať nasledovné náležitosti:
výšku náhrady mzdy zamestnanca,
Príspevky na udržanie pracovného miesta patria medzi aktívne nástroje pracovného trhu a sú popísané v §50d zákona č.5/2004 Z.z. o službách zamestnanosti, ktoré poskytuje Úrad práce.
Dalšie príspevky na podporu zamestnanosti
K ďalším prostriedkom podpory zamestnanosti určených pre zamestnávateľa patrí:
príspevok na zapracovanie znevýhodneného uchádzača o zamestnanie (§49a)
príspevok na podporu zamestnávania znevýhodneného uchádzača o zamestnanie(§50)
príspevok na podporu udržania v zamestnaní zamestnancov s nízkymi mzdami(§50a)
príspevok na podporu vytvárania a udržania pracovných miest v sociálnom podniku (§50b)
príspevok na podporu vytvorenia nového pracovného miesta (§50e)
príspevok ku mzde zamestnanca (§50f)
príspevok na podporu samostatnej zárobkovej činnosti (§50g)
príspevok na samostatnú zárobkovú činnosť v oblasti spracovania poľnohospodárskych výrobkov a ochodovania s nimi (§50h)
príspevok na podporu regionálnej a miestnej zamestnanosti (§50i)
príspevok na podporu zamestnanosti na realizáciu opatrení na ochranu pred povodňami a na riešenie následkov mimoriadnej situácie (§50j)
príspevok na podporu zamestnávania absolventov vzdelávania a prípravy pre trh práce (§51a)
príspevok na vytvorenie nového pracovného miesta (§53d)
Všetky bližšie informácie ku príspevkom nájdete na stránkach: